ক্ষমতার লিপ্সায় নিজের চেতনাকে বিকিয়ে দিয়ে সৌদি বাদশাহ অন্যায়ের বিরুদ্ধে প্রতিবাদী নিরস্ত্র মিসরের মুসলমানদের সন্ত্রাসী বলতে মুখে বাদ সাধে না, তোমাকে ধিক! রাসূলের দেশে জন্ম নিয়ে হেরেম শরিফের দায়িত্ব নিয়েও তুমি মিল্লাতে মুসলিমার পক্ষে ভূমিকা রাখতে পারলে না। মুসলমানদের রক্তসাগর পাড়ি দিয়ে সেকুলার রাষ্ট্রগঠনের প্রত্যয়ে মিসরের সেনাবাহিনীকে মিলিয়ন বিলিয়ন অর্থ দিচ্ছে সৌদি বাদশাহ, এটা ভাবা সম্ভব! মিসরের জালিমশাহি শাসক হোসনি মোবারকের শাসনে অতিষ্ঠ হয়ে যেভাবে গণবিপ্লব শুরু হয়েছিল, জনমতের ভিত্তিতে ইসলামী হুকুমত কায়েম হয়েছিল; ঠিক একইভাবে আরববিশ্ব মুসলিম মিল্লাতের প্রতিনিধিত্ব না করে ক্ষমতা আঁকড়ে থাকায় পশ্চিমাদের পা-চাটা গোলামে পরিণত হওয়ায় সময়ের ব্যবধানে সবার পরিণতি একই রকম হবে তাতে সন্দেহ করার বিন্দুমাত্র অবকাশ নেই। সাময়িকভাবে হত্যা নির্যাতনের মাধ্যমে এ ন্যায্য আন্দোলন থামিয়ে দিলেও সাগরের পানিকে যেভাবে বাঁধ দিয়ে আটকিয়ে রাখা যায় না সময়ের পরিক্রমায় মুসলিম মিল্লাতের বিশ্বব্যাপী হক প্রতিষ্ঠা প্রচেষ্টার যে জোয়ার শুরু হয়েছে তা কেউ রুখতে পারবে না। মুমিনদের ভুলে গেলে চলবে না যে হক ও বাতিলের দ্বন্দ্ব চিরন্তন, হক ও বাতিল এক সাথে চলতে পারে না।